sPRIEVODNÁ A TECHNICKÁ SPRáVA

**Náučno- turistická infraštruktúra v mestských lesoch – Stará Ľubovňa**

Vypracoval: Ing. arch. Patrik Kasperkevič

## Začiatok prác: 1.5.2023

Koniec prác: 31.11.2023

## A.2. ZÁKLADNÉ ÚDAJE O STAVBE A JEJ BUDÚCEJ PREVÁDZKE

**Opis lokality :**

Projekt spracováva lokalitu časti mestských lesov v blízkej nadväznosti na hrad Stará Ľubovňa. Táto časť sa nazýva „Lesopark“ a je využívaná hlavne obyvateľmi mesta na pešiu a cykloturistiku.

Projekt spracováva časť nazývanú „malý okruh Lesoparku“, ktorý je najviac využívaný pre svoju polohu a pešiu dostupnosť. Na tejto trase sa nachádzajú oddychové stanovištia, ktoré pozostávajú z ohniska, posedenia, prípadne prístrešku a mobiliáru (koše ,lavičky ).

V rámci projektu je plánovaná revitalizácia týchto stanovíšť a to výmena mobiliáru, prístreškov a ohnísk. Zároveň je navrhovaná aj lokálne doplnenie povrchov za užívateľsky vhodnejšie ( aktuálne sú niektoré časti komunikácií vysypané štrkom frakcie 32-64 mm )

V rámci tejto časti Lesoparku je navrhované aj doplnenie novej náučno- pohybovej trasy.

Táto trasa začína pri vstupe do Lesoparku z ulice Zámocká po existujúcom lesnom chodníku. Ten končí pod „dračou skalkou“. Je navrhované jeho pokračovanie na skalku pomocou serpentínového chodníka a oceľových schodov až na vyhliadku na skalke. Odtiaľ trasa pokračuje po vychodenom lesnom chodníku až na vrchol, kde sa napojí na „malý okruh Lesoparku“. V rámci tejto trasy majú byť umiestnené rôzne náučne a pohybové prvky. Navrhované je aj jednotné grafické značenie a vizuálna identita, kvôli zjednodušenej orientácii a užívaniu.

V blízkosti je navrhovaná aj ekoučebňa lesnej pedagogiky spolu s mobiliárom a okolím a v rámci sprístupnenia zaujímavých miest je navrhovaná aj vyhliadka, ktorá ponúka nerušený nový pohľad na Ľubovniansky hrad a okolie.

**Náučno – pohybová trasa:**

Náučná trasa – výpis prvkov:

1. Poznanie druhov stromov podľa listov

* Informačný prvok kde pomocou vkladania makiet listov do otvorov dieťa spoznáva druhy drevín

1. Poznanie druhov húb

* Poznanie húb pomocou informačnej tabule s reálnymi maketami húb v mierke 1:1

1. Dĺžky skokov zvierat

* Porovnanie reálnej dĺžky skokov zvierat v mierke 1:1

1. Poznanie druhov vtáctva

* Pomocou ďalekohľadu dieťa nájde maketu vtáka v lese na strome a na informačnej tabuli sa dozvie bližšie informácie

1. Poznanie stôp zvierat

* Interaktívnou formou pomocou otáčavej tabule

1. Meteostanica

* Zábavnou formou vysvetlené klimatické javy v prírode

1. Tabuľa potravinový reťazec
2. Hmatový domček

Pohybová trasa – výpis prvkov:

1. Výstup na skalku pomocou schodov- vyhliadková plošina

* Kvôli čo najmenšiemu zásahu do krajiny je začiatok výstupu riešený pomocou serpentínového schodiska na teréne, neskôr, kvôli sklonu terénu prechádza do oceľového schodiska so zábradlím. Na vrchole je navrhovaná vyhliadková plošina.
* Kotvenie do skaly pomocou roxorových tyčí na chemickú kotvu.
* Pre overenie riešenia bol spracovaný geologický posudok, ktorý potvrdil túto možnosť kotvenia.

1. Balančná lávka

* Jednoduchý drevený prvok zavesený na lane. Nosné oceľové lano kotvené medzi dva stromy. Kotvenie šetrné k drevine. (viď. eferenčný obrázok)



1. Mostík z pníkov

Preklenutie terénnej nerovnosti pomocou drevených prvkov tak aby nebolo zabránené odvádzaniu vody v ryhe.

1. Lanový most s plošinami

* Prepojenie dvoch skalných vyvýšenín pomocou lanového mosta s drevenou plošinou v strede kotvenou na stromy.
* 1. časť je navrhovaná ako zavesený lanový most so zábradlím.
* Drevená plošina kotvená na stromy.

Referenčný obrázok – ukážka kotvenia plošiny o kmeň stromu.



Referenčný obrázok – ukážka kotvenia lanového mosta o kmeň stromu.

Na skalné vyvýšeniny bude osadená platforma. Drevená nosná konštrukcia kotvená do skaly na železobetónový základ pomocou roxorových tyčí na chemickú kotvu.

1. Šmýkačka

* Nerezový uzavretý tobogán ktorý kopíruje terén. Osadenie na železobetónové pätky.

1. Senzorický chodník

* Dĺžka cca 22m
* Vymedzenie povrchov pomocou drevených rámov, v ktorých sú osadené rôzne materiály.

Všetky grafické časti budú tlačené na kompozitnú dosku ( alubond) . Náhľady sú v časti grafické značenie. Výslednú podobu grafickej časti odsúhlasiť investorom a zodp. projektantom.

Grafické náhľady prístupné v digitálnej podobe na nosiči, ktorý je súčasťou PD.

5. VPLYV STAVBY NA ŽIVOTNÉ PROSTREDIE

Dodávateľ je povinný sa zaoberať sa ochranou životného pri realizácii stavebných prác. Aby po dobu stavebných prác nedochádzalo k porušeniu životného prostredia okolia stavby, bude nutné dodržiavať nasledovné opatrenia zo strany dodávateľa:

-dbať, aby neboli devastované okolité plochy

-dodržiavať nariadenia a vyhlášky o ochrane ovzdušia, vodných zdrojoch tokov a plôch

-pri výjazde vozidiel a mechanizmov na verejnú komunikáciu zabezpečiť ich čistenie

-stavebný odpad ukladať na legálne skládky s triedením podľa druhu a charakteru odpadu

v zmysle Zákona o odpadoch

Dodávateľ bude na stavenisku rešpektovať:

- zákon č. 96/72 Zb. o starostlivosti o zdravie ľudí

- zákon č. 309/91 Zb. o ochrane ovzdušia pred znečisťujúcimi látkami v znení zákona č. 218/92 Zb. a zákona č. 17/92 Zb. o životnom prostredí a zákona č. 127/94 Zb. o posudzovaní vplyvov na životné prostredie

Odpadové hospodárstvo

Pri tejto výstavbe budú vznikať odpady charakteristické pre stavebné práce. podľa katalógu odpadov (Príloha č.1 l vyhláške č.365/2015 Z.z.) sú to nasledovné skupiny odpadov:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

15 01 01 odpady z papiera a lepenky

15 01 02 obaly z plastov

15 01 04 obaly z kovu

17 02 01 drevo

17 05 04 zemina a kamenivo neobsahujúce nebezpečné látky

17 05 06 výkopová zemina neobsahujúca nebezpečné látky

17 06 04 izolačné materiály neobsahujúce azbest a iné nebezpečné látky

17 09 04 zmiešané odpady zo stavieb neobsahujúce nebezpečné látky

Odpady budú priebežne uskaldňované vo veľkokapacitných kontajneroch a následne vyvezené na skládku stavebných odpadov. Počas prevádzky objektu sa počíta so vznikom bežného komunálneho odpadu, pre tieto potreby si stavebník zabezpečí odvoz a likvidáciu komunálneho odpadu s mestom, resp. s firmou spôsobilou na tento účel. Objekt bude mať vonkajší nechladený kontajner na komunálny odpad umiestnený na hranici pozemku. Zneškodňovanie odpadov bude zmluvne vykonávať oprávnená organizácia. Odvoz odpadov sa bude uskutočňovať v dohodnutých termínoch.

Ohrozenie životného prostredia pri nakladaní s odpadmi

Pri nakladaní s odpadmi, ktoré vzniknú počas výstavby objektu, nie je predpoklad ohrozenia životného prostredia, pokiaľ budú vzniknuté druhy odpadov zhromažďovať a skladovať oddelene na vyčlenenom mieste, kde budú zabezpečené proti odcudzeniu, znehodnoteniu a prípadnému úniku do okolia za predpokladu dodržiavania prevádzkového poriadku a havarijného plánu vypracovaného pre skladovanie nebezpečných odpadov.

Pôvodca môže zabezpečiť využitie alebo zneškodnenie všetkých druhov odpadov buď samostatne alebo prostredníctvom oprávnenej sprostredkovateľskej organizácie, ktorá zabezpečí prepravu a zneškodnenie všetkých druhov odpadov na základe platných povolení vydaných príslušnými orgánmi štátnej správy.

6. STAROSTLIVOSŤ O BEZPEČNOSŤ PRÁCE

Starostlivosť o bezpečnosť pri práci a ochrana zdravia na stavbe je základnou povinnosťou vedenia stavby. Túto povinnosť vo všeobecnosti ukladá Zákonník práce.

Pri všetkých stavebno-montážnych prácach počas výstavby je povinný dodávateľ oboznámiť pracovníka s bezpečnostnými predpismi, ktoré sa týkajú jeho spôsobu práce.

Pracovníci obsluhujúci SaZ musia dodržiavať základné pravidlá bezpečnosti a hygieny pri práci. Obsluha musí byť riadne vyškolená, zapracovaná a stále vedená k udržiavaniu bezpečnosti, ochrane a hygiene pri práci. O pravidelnom preškoľovaní musí byť vedený písomný doklad.

Opravy a údržbu je možné vykonávať iba vo vypnutom stave.

Pracovníci musia byť pri práci vybavený príslušnými ochrannými pomôckami, na stavbe musí byť umiestnená lekárnička so základnými prostriedkami prvej pomoci.

Pri realizácii stavby treba dodržiavať zásady bezpečnosti práce v zmysle vyhlášky č. 374 SÚBP a SBÚ zo 14.8.1990 o bezpečnosti práce a technických zariadení pri stavebných prácach, najmä časti týkajúce sa bezpečnosti pri zemných prácach vykonávanými strojmi, betonárske a murárske práce, príprava betonárskej výstuže, spracovanie a ukladanie betónovej zmesi a montážne práce, práce vo výškach, lešenárske práce, atď.

Dodávateľ stavby je povinný počas stavebnej činnosti rešpektovať požiadavky vyplývajúce:

- z Vyhlášky č. 374/90 Zb. SÚBP a SBÚ o bezpečnosti práce

- z Vyhlášky č. 83/76 Zb. v znení vyhl. č. 45/79 Zb. a vyhl. č. 376/92 Zb. upravujúcej požiadavky uskutočňovania stavieb a príslušných noriem

- z Vyhlášky č. 59/82 Zb. SÚBP a č. 484/90 Zb.

- zo zákona č. 96/92 Zb. o starostlivosti o zdravie ľudí

- zo Zákonníka práce

- zo zákona č. 174/68 Zb. o štátnom odbornom dozore nad bezpečnosťou práce v znení neskorších predpisov v znení zákona Národnej rady SR č. 256/1994 Z.z.

V Starej Ľubovni 11.2022